cyanic-selkie/wikianc huggingface dataset:
সৈয়দ শাফায়েতুল ইসলাম
কর্মজীবন
সৈয়দ শাফায়েতুল ইসলাম ১৯৯৬ থেকে ২০০০ সাল পর্যন্ত প্রধানমন্ত্রী শেখ হাসিনার সামরিক সচিব হিসেবে দায়িত্ব পালন করেন।
ঠাঁটি
ঠাঁটি পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৭৫৫ জন এবং খানার সংখ্যা ছিল ৩৩১ টি। ২০০১ সালের শুমারি অনুসারে জনসংখ্যা ছিল ২,২৩৭ জন এবং সাক্ষরতার হার ছিল ২২%।
আরিফা খালিদ পারভেজ
আরিফা খালিদ পারভেজ হচ্ছেন একজন পাকিস্তানি রাজনীতিবিদ যিনি জুন ২০১৩ থেকে মে ২০১৮ পর্যন্ত পাকিস্তান জাতীয় সংসদ-এর সদস্য ছিলেন।
শিক্ষা
তিনি শিশু উন্নয়ন বিষয়ে গার্হস্থ্য অর্থনীতি সরকারি কলেজ থেকে মার্স্টাস সম্পূর্ণ করেন এবং ইলিয়ট স্কুল অফ ইন্টারন্যাশনাল অ্যাফেয়ার্স ও জর্জ ওয়াশিংটন বিশ্ববিদ্যালয় থেকে আন্তর্জাতিক নীতি এবং অনুশীলনে তার মার্স্টাস সম্পন্ন করেন।
রাজনৈতিক কর্মজীবন
পাকিস্তানের সাধারণ নির্বাচন, ২০০৮-এ পাকিস্তান মুসলিম লীগ (এন) এর প্রার্থী হিসেবে তিনি পাঞ্জাবের প্রাদেশিক পরিষদে নির্বাচিত হন।
পাকিস্তানের সাধারণ নির্বাচন, ২০১৩-এ মহিলাদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে তিনি পাকিস্তান জাতীয় সংসদে নির্বাচিত হন।
আমেরিকান ফিজিক্যাল সোসাইটি
আমেরিকান ফিজিক্যাল সোসাইটি (American Physical Society) বা মার্কিন পদার্থবিজ্ঞান সমাজ বিশ্বে পদার্থবিজ্ঞানীদের দ্বিতীয় বৃহত্তম সংগঠন। এটি ফিজিক্যাল রিভিউ এবং ফিজিক্যাল রিভিউ-সহ ডজনখানেক বৈজ্ঞানিক গবেষণা সাময়িকী প্রকাশ করে। এটি বছরে ২০টিরও বেশি বৈজ্ঞানিক সভার আয়োজন করে। এটি আমেরিকান ইন্সটিটিউট অব ফিজিক্স-এর (মার্কিন পদার্থবিজ্ঞান ইন্সটিটিউট) একটি সদস্য সংগঠন।
সংক্ষিপ্ত ইতিহাস
১৮৯৯ সালের ২০শে মে তারিখে আমেরিকান ফিজিক্যাল সোসাইটি গঠিত হয়। এই উদ্দেশ্যে কলাম্বিয়া বিশ্ববিদ্যালয়ে ৩৬জন পদার্থবিজ্ঞানী মিলিত হন।
মহারাষ্ট্রের জেলাসমূহের তালিকা
ভারতের মহারাষ্ট্র রাজ্য ১৯৬০ সালের ১ মে অস্তিত্ব লাভ করে। প্রাথমিকভাবে ২৬ টি জেলা নিয়ে গঠিত হয়েছিল। এই দিনটি মহারাষ্ট্র দিবস নামেও পরিচিত। তখন থেকে ১০ টি নতুন জেলা তৈরি করা হয়েছে এবং বর্তমানে রাজ্যে জেলার সংখ্যা ৩৬। এই জেলাগুলি নীচে প্রদর্শিত ছয়টি প্রশাসনিক বিভাগে বিভক্ত করা হয়েছে। alt=|কেন্দ্র|থাম্ব|425x425পিক্সেল| মহারাষ্ট্রের জেলাগুলি বিভাগ দ্বারা গোষ্ঠীভুক্ত
অঞ্চল এবং বিভাগ
বর্তমানে মহারাষ্ট্র ৩৬ টি জেলায় বিভক্ত, যা ছয়টি বিভাগে বিভক্ত।
অঞ্চলসমূহ
ভৌগোলিকভাবে, ঐতিহাসিকভাবে, রাজনৈতিকভাবে এবং সাংস্কৃতিক অনুভূতি অনুসারে, মহারাষ্ট্রের পাঁচটি প্রধান অঞ্চল রয়েছে :
জেলা
মহারাষ্ট্রের ৩৬ টি জেলার তথ্য ২০১১ সালের ভারতীয় আদম সুমারী থেকে নির্বাচিত :
এনিড বেকওয়েল
অ্যানিড বেকওয়েল বা এনিড বেকওয়েল (Enid Bakewell; জন্ম: ১৬ ডিসেম্বর, ১৯৪০) নটিংহামশায়ারের নিউস্টিড ভিলেজে জন্মগ্রহণকারী সাবেক ইংরেজ প্রমিলা ক্রিকেটার। বিবাহ-পূর্ব তার নাম ছিল ‘এনিড টারটন’। ডানহাতি ব্যাটসম্যান এবং ধীরগতির বামহাতি বোলার হিসেবে সমান দক্ষতা প্রদর্শন করেন যা তাকে ইংল্যান্ড দলের সেরা অল-রাউন্ডারের মর্যাদা এনে দিয়েছে। নটিংহামশায়ারসহ ইস্ট মিডল্যান্ডস দলে পঞ্চাশ বছর বয়সেও খেলেছেন। এছাড়াও, ইসিবি কর্তৃক কোচ হিসেবে তিনি উত্তীর্ণ হয়েছেন।
খেলোয়াড়ী জীবন
ইংল্যান্ড দলের পক্ষ হয়ে ১৯৬৮ থেকে ১৯৭৯ সাল পর্যন্ত সময়কালে ১২টি টেস্ট এবং ২৩টি একদিনের আন্তর্জাতিক ক্রিকেট খেলায় অংশগ্রহণ করেছেন। টেস্টে ৪টি শতকসহ ৫৯.৮৮ রান গড়ে ১,০৭৮ রান করেন। পাশাপাশি ১৬.৬২ গড়ে ৫০ উইকেট দখল করেন। ১৯৭৯ সালে এজবাস্টনে অনুষ্ঠিত ওয়েস্ট ইন্ডিজ দলের বিপক্ষে অপরাজিত ১১২* রানসহ ৭৫ রানে ১০ উইকেট পান।
সম্মাননা
২০১০ সালে ইংল্যান্ডের রাচায়েল হেহো-ফ্লিন্ট এবং ২০১১ সালে অস্ট্রেলীয় বেলিন্ডা ক্লার্কের পর তিনি হচ্ছেন তৃতীয় প্রমিলা ক্রিকেটার যিনি ২০১২ সালে আইসিসি ক্রিকেট হল অব ফেমে অন্তর্ভুক্ত হয়েছেন।
জগতি রেলওয়ে স্টেশন
জগতি রেলওয়ে স্টেশন বাংলাদেশের খুলনা বিভাগের কুষ্টিয়া জেলার একটি রেলওয়ে স্টেশন। এটি বর্তমান বাংলাদেশের সর্বপ্রথম রেলওয়ে স্টেশন।
ইতিহাস
রেলওয়ের ঐতিহ্য জগতি স্টেশন রেলের ইতিহাসে কালের সাক্ষী হয়ে আছে কুষ্টিয়ার জগতি স্টেশন। এটিই এদেশের প্রথম রেল স্টেশন। ব্রিটিশ আমলে কলকাতার শিয়ালদহ থেকে কুষ্টিয়া পর্যন্ত যাতায়াতে ১৮৬২ সালে এ স্টেশনটি চালু করা হয়। ১৮৪৪ সালে আর. এম স্টিফেনসন কলকাতার কাছে  হাওড়া থেকে পশ্চিম বাংলার কয়লাখনি সমৃদ্ধ রানীগঞ্জ শহর পর্যন্ত রেললাইন নির্মাণের জন্য ইস্ট ইন্ডিয়া রেলওয়ে কোম্পানি গঠন করেন। এ কোম্পানি ১৮৫৪ সালে হাওড়া থেকে হুগলি পর্যন্ত ৩৮ কিলোমিটার রেললাইন চালু করে। এরপর ১৮৬২ সালের ২৯ সেপ্টেম্বর ইস্টার্ন বেঙ্গল রেলওয়ে কলকাতা থেকে রাণাঘাট পর্যন্ত রেলপথ চালু করে। এই লাইনকেই বর্ধিত করে ওই বছরের ১৫ নভেম্বর কুষ্টিয়ার জগতি পর্যন্ত ৫৩.১১ কিলোমিটার ব্রডগেজ রেললাইন শাখা উন্মোচন করা হয়। সে সময়ই প্রতিষ্ঠিত হয় পূর্ববঙ্গের প্রথম রেলওয়ে স্টেশন জগতি। পরে ঢাকার সঙ্গে কলকাতার যোগাযোগ ব্যবস্থা সহজতর করতে ১৮৭১ সালের ১ জানুয়ারি জগতি থেকে বর্তমান রাজবাড়ী জেলার পদ্মানদী তীরবর্তী গোয়ালন্দঘাট পর্যন্ত রেললাইন চালু করা হয়। সে সময় মানুষ কলকাতা থেকে ট্রেন করে জগতি স্টেশন হয়ে গোয়ালন্দঘাটে যেতেন। সেখান থেকে স্টিমারে পদ্মানদী পেরিয়ে চলে যেতেন ঢাকায়। কালের সাক্ষী হয়ে আজও দাঁড়িয়ে আছে দেশের সেই প্রথম রেলওয়ে স্টেশন জগতি।
পরিষেবা
জগতি রেলওয়ে স্টেশন দিয়ে যেসকল ট্রেন চলাচল করে নিম্নে তা উল্লেখ করা হলো:
রুশ রুবল
থাম্ব|129x129পিক্সেল|রুবলের চিহ্ন (২০১৩ সাল থেকে) রুবল বা রুবেল (মুদ্রা প্রতীক: руб; ব্যাংক কোড: RUB) (рубль রুব্লে) হল রাশিয়ার মুদ্রা। এটি আরো ২টি আংশিকভাবে স্বীকৃত দেশ আবখাজিয়া এবং দক্ষিণ ওসেটিয়া -তেও ব্যবহৃত। প্রাথমিকভাবে রুবল, রুশ সাম্রাজ্যের মুদ্রা ছিল, ও পরে সোভিয়েত ঐক্য-র ও। রুবলের ভগ্নাংশ কোপেক (копе́йка কপেকা) যার মূল্যমান একের একশত ভাগের একভাগ।
রুবল হল বিশ্বের প্রথম দশমিক মুদ্রা, ১৭০৪ সালে যখন ১ রুবল = ১০০ কোপেক, আইনগতভাবে সমান হয়ে ওঠে।
কামোর্তা-শ্রেণির করভেট
কামোর্তা-শ্রেণী করভেট বা প্রকল্প ২৮ বর্তমানে ভারতীয় নৌবাহিনীতে পরিষেবা প্রদানকারী একটি ডুবোজাহাজ বিধ্বংসী অভিযান পরিচালনাকারী করভেট জাহাজের শ্রেণি। এটি কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড (জি.আর.এস.ই.) দ্বারা  নির্মিত, ভারতের প্রথম ডুবোজাহাজ বিধ্বংসী যুদ্ধের স্টেলথ করভেট। প্রকল্প ২৮ ২০০৩ সালে অনুমোদিত হয়, নেতৃত্বাধীন জাহাজটি নির্মাণের সাথে, ১২ আগস্ট ২০০৫ সালে  আইএনএস কামোর্তার নির্মাণ শুরু করা হয়। চারটি করভেট যুদ্ধজাহাজের মধ্যে আইএনএস কামোর্তা (পি২৮), আইএনএস কদমত (পি২৯) এবং আইএনএস কিলতান (পি৩০) যথাক্রমে ২০১৪, ২০১৬ ও ২০১৭ সালে সৈন্যবাহিনীতে নিযুক্ত করা হয়। এছাড়া আইএনএস কাভারাত্তি সমুদ্র পরীক্ষা শেষ করেছে এবং ২০২০ সালের ১৮ ফেব্রুয়ারি ভারতীয় নৌবাহিনীতে সরবরাহ করা হয়। ফেব্রুয়ারিতে জাহাজটি সৈন্যবাহিনীতে নিযুক্ত হয়েছে।
এই করভেট যুদ্ধ জাহাজগুলির প্রধান মঞ্চ (প্ল্যাটফর্ম) এবং প্রধান অভ্যন্তরীণ ব্যবস্থা স্বতন্ত্রভাবে পরিকল্পিত এবং নির্মিত। করভেট শ্রেণীটির নামকরণ করা হয় লক্ষদ্বীপপুঞ্জের একটি দ্বীপের নামের থেকে।
কামোরতা-শ্রেণীর কভারেটগুলির নির্মানে কোরা-শ্রেণী করভেট যুদ্ধজাহাজগুলি অনুসরণে অগ্রাধিকার দেওয়া হয় এবং ভূমিকায় রাখা হয় অভয়-শ্রেণি করভেট যুদ্ধজাহাজগুলিকে।
নির্মাণ
ভারতীয় নৌবাহিনী কর্তৃক ২০০৩ সালে চারটি কামোর্তা-শ্রেণী করভেট যুদ্ধজাহাজ নির্মানের জন্য অর্ডার দেওয়া হয়। নেতৃত্ব প্রধানকারী জাহাজ, আইএনএস কামোর্তা যুদ্ধ জাহাজের নির্মাণ ২০০৫ সালে কলকাতার গার্ডেনরিচ শিপবিল্ডার্স অ্যান্ড ইঞ্জিনিয়ার্স লিমিটেড শুরু করে। প্রথম জাহাজটি ২০১০ সালে চালু করা হয় এবং ২০১৪ সালে নৌবাহিনীতে অন্তর্ভুক্ত করা হয়। এই শ্রেণীর দ্বিতীয় জাহাজ আইএনএস কদমতের নির্মাণ ২০০৭ সালে শুরু হয়। ২০১১ সালে জাহাজটি চালু করা হয় এবং ২০১৬ সালের প্রথম দিকে এটি ভারতীয় নৌবাহিনীতে অন্তর্ভুক্ত হয়। ২০১০ সালে  সালে আইএনএস কিলতানের নির্মান শুরু হয় এবং ২০১৩ সালে চালু করা হয়। এই শ্রেণীর শেষ জাহাজ আইএনএস কভারতি'র নির্মান ২০১২ সালে শুরু হয় এবং ২০১৫ সালে জাহাজটি চালু করা হয়। উভয় জাহাজ ২০১৭ সালের শেষ নাগাদ নৌবাহিনীতে অন্তর্ভুক্ত হবে বলে আশা করা হয়।
এই শ্রেণির সমস্ত জাহাজ রাষ্ট্রায়ত্ত স্টিল অথরিটি অফ ইন্ডিয়া লিমিটেড (সেল) দ্বারা উৎপাদিত বিশেষ গ্রেডের উচ্চ-প্রসারণীয় ইস্পাত ডিএমআর২৪৯এ এবং কার্বন ফাইবার রিইনফোর্ডেড প্লাস্টিক (সিএফআরপি) উপকরণ ব্যবহার করে নির্মিত হয়। প্রধান যন্ত্রপাতিগুলি রাফ্ট মাউন্ট করা হয় এবং প্রতিটি গিয়ার ইউনিট ও এর সাথে যুক্ত ইঞ্জিনগুলি একটি সাধারণ রাফ্টে মাউন্ট করা। ডিজেল ইঞ্জিনগুলি ফ্রান্সের এসইএমটি পাইলস্টিকের আওতায় কিরলস্কর দ্বারা অনুজ্ঞাপত্রে নির্মিত। ডিসিএনএস সংস্থা সিওডিএডি ইঞ্জিনের জন্য শব্দ-দমনকারী রাফ্ট-মাউন্টযুক্ত গিয়ারবক্স সরবরাহ করে। ওয়ার্টসিলি ইন্ডিয়া বোর্ড ইলেকট্রনিক্সগুলিতে শক্তির জন্য কম কম্পনের ডিজেল বিকল্পগুলি উৎপাদন করে।
এই জাহাজগুলিতে এল-৩ এমএপিপিএস থেকে একটি সংহত জাহাজ পরিচালন ব্যবস্থা (আইএসএমএস) অন্তর্ভুক্ত রয়েছে, যা একটি সংহত প্ল্যাটফর্ম পরিচালন ব্যবস্থা এবং সেতু পরিচালন ব্যবস্থাকে একক সমন্বিত ব্যবস্থায় সংযুক্ত করে।
আইএনএস কিলতান এবং আইএনএস কাভারাত্তিকে তাদের পূর্ববর্তী জাহাজের চেয়ে অধিক উন্নত। প্রথমত, সুইডেনের ককুমস থেকে আমদানি করা যৌগিক উপকরণগুলি বৃহৎ কাঠামোগুলি নির্মাণের জন্য ব্যবহৃত হয়। এর ফলে ইস্পাত, ক্ষয়-বিরোধী এবং অগ্নি প্রতিরোধক দিয়ে নির্মিত সাধারণ বৃহৎ কাঠামোর তুলনায় ওজন কমে যাওয়া জাহাজগুলির স্টিলথ বৈশিষ্ট্যগুলি বৃদ্ধি পেয়েছে। জাহাজগুলির জন্য কিছু অতিরিক্ত অস্ত্র এবং নতুন বৈশিষ্ট্য রয়েছে বলেও ধারণা করা হয়।
কুবুন্টু
কুবুন্টু (Kubuntu) হচ্ছে উবুন্টু অপারেটিং সিস্টেম-এর একটি অফিসিয়াল ডিস্ট্রিবিউশন। এটি নোম-এর বদলে কেডিই গ্রাফিক্যাল এনভায়রনমেন্ট সিস্টেম ব্যবহার করে। এটি উবুন্টু প্রজেক্টেরই একটি অংশ। উবুন্টু ও কুবুন্টু একই পদ্ধতিতে কাজ করে। ফলে দুটি অপারেটিং সিস্টেম একই রেপোজিটরি ব্যবহার করতে পারে। শিপ-ইট প্রোগ্রামের আওতায় যে কেউ কুবুন্টু সিডির অর্ডার দিতে পারেন। একটি নির্দিষ্ট সময় পরপর এর সংস্করণ নিয়মিত প্রকাশিত হয়।
নাম
“কুবুন্টু”-এর অর্থ হচ্ছে “মানবতার প্রতি”। শব্দটি এসেছে বেম্বা ভাষার মূল শব্দ “উবুন্টু” – “মানবতা” থেকে। শব্দের প্রথমে 'কে' এসেছে মূলত কেডিই ডেস্কটপ পরিবেশের 'কে' থেকে। কাকতালীয়ভাবে, কিরুন্ডি ভাষায় কুবুন্টু শব্দের অর্থ হচ্ছে “ফ্রি” (মানে 'খরচহীন')
উবুন্টুর সাথে পার্থক্য
গ্রাফিক্যাল অ্যাপলিকেশন ও টুলে কুবুন্টু উবুন্টু থেকে মূলত আলাদা:
উবুন্টুর সংস্করণগুলোতে গ্নোম ডেস্কটপ, গ্নোম অ্যাপ্লিকেশন (যেমন- ইভল্যুশন) এবং গ্নোম/জিটিকে+ অ্যাডমিন টুল (যেমন- সিন্যাপ্টিক প্যাকেজ ম্যানেজার) থাকে। অন্যদিকে কুবুন্টুর সংস্করণগুলোতে থাকে কেডিই ডেস্কটপ, কেডিই অ্যাপ্লিকেশন (যেমন- কনটাক্ট) এবং কেডিই/কিউটি অ্যাডমিন টুল (যেমন- অ্যাডেপ্ট ম্যানেজার)। এছাড়া কুবুন্টুতে জিটিকে+ টুলকিটভিত্তিক অ্যাপ্লিকেশনের বদলে কেডিই/কিউটি প্রকল্পের প্যাকেজগুলো ব্যবহার করা হয়। এগুলো মূলত ডিফল্ট প্যাকেজ। তবে কেউ উবুন্টু ইনস্টল করার পর সেখানে কেডিই যোগ করতে পারে। এমনকি, কুবুন্টুর মেটাপ্যাকেজও ইনস্টল করতে পারে। সুতরাং কুবুন্টু বা উবুন্টুতে একটি নির্দিষ্ট অ্যাপ্লিকেশনে আবদ্ধ না থেকে পরস্পরের প্যাকেজগুলো ব্যবহার করা যায়। তবে এ কাজে কিছুটা অসুবিধা অবশ্য রয়েছে। কিউটি এবং জিটিকে ব্যবহারে জায়গা বেশি লাগে এবং মেমোরি খরচ হয় বেশি।
ইতিহাস
উবুন্টুতে যেখানে গ্নোম ডেক্সটপ ব্যবহার করা হয় এবং গ্নোম ডেস্কটপের বিভিন্ন সংস্করণ প্রকাশের সাথে সমন্বিতভাবে এটি প্রকাশিত হয়।
কামোর্তা-শ্রেণির করভেট
নকশা এবং বর্ণনা
শ্রেণিতে কিছু বড় বৈশিষ্ট্য অন্তর্ভুক্ত করা হয়েছে তবে এটি স্টিলথের উন্নতির জন্য 'এক্স' আকৃতির হাল ফর্ম, কম্পন হ্রাস করার জন্য একটি ভেলা মাউন্ট করা প্রপালশন ব্যবস্থা এবং একটি ইনফ্রারেড স্বাক্ষর দমন ব্যবস্থায় সীমাবদ্ধ নয়। এটিতে সম্পূর্ণ বায়ুমণ্ডলীয় নিয়ন্ত্রণ ব্যবস্থা (টিএসিএস), সংহত প্ল্যাটফর্ম ব্যবস্থাপনা ব্যবস্থা (আইপিএমএস), ইন্টিগ্রেটেড ব্রিজ সিস্টেম (আইবিএস), যুদ্ধ ক্ষয়ক্ষতি নিয়ন্ত্রণ ব্যবস্থা (বিডিসিএস) এবং কর্মচারীদের অবস্থান নির্দেশক ব্যবস্থা (পিএলএস) এর মতো নেটওয়ার্কও রয়েছে। জাহাজগুলির মধ্যে এমন প্রযুক্তিও রয়েছেম, যা তাদেরকে পারমাণবিক, জৈবিক এবং রাসায়নিক (এনবিসি) যুদ্ধের পরিস্থিতিগুলিতে লড়াই করতে সক্ষম করে। ভারতীয় নৌবাহিনী দাবি করেছে যে এই জাহাজগুলিতে অর্জিত দেশীয় প্রযুক্তি প্রায় ৯০%।
কুবুন্টু
ইতিহাস
মার্ক শাটলওয়ার্থ তার একটি স্বাক্ষাৎকারে বলেছেন:
কামোর্তা-শ্রেণির করভেট
সাধারণ বৈশিষ্ট্য এবং পরিচালনা
কামোর্তা-শ্রেণীর করভেটের সামগ্রিক দৈর্ঘ্য ১০৯ মিটার (৩৫৮ ফুট) এবং জাহাজের সবচেয়ে চওড়া অংশ়় ১৩.৭ মিটার (৪৫ ফুট) প্রসারিত। জাহাজগুলি স্থানচ্যুত করে স্ট্যান্ডার্ড লোডে প্রায় এবং পুরোপুরি লোড হওয়ার পরে ।
কুবুন্টু
ইতিহাস
"মার্ক শাটলওর্থ"
কুবুন্টু কম্যুনিটি তাদের প্রথম সংস্করণ প্রকাশ করেছে ৮ এপ্রিল ২০০৫ সালে।
কামোর্তা-শ্রেণির করভেট
সাধারণ বৈশিষ্ট্য এবং পরিচালনা
এগুলিকে চারটি পাইলস্টিক ১২ পিএ৬ এসটিসি ডিজেল ইঞ্জিন দ্বারা চালিত করা হয়, যার প্রত্যেকটিই কোডাড কনফিগারেশনে ৫,০৯৬ এইচপি (৩,৮০০ কিলোওয়াট) শক্তিযুক্ত। তাদের দুটি নিয়ন্ত্রণযোগ্য পিচ প্রোপেলার রয়েছে, যা জাহাজকে ২৫ নট (৪৬ কিমি/ঘণ্টা; ২৯ মাইল) এর বেশি গতিতে সর্বোচ্চ গতি অর্জনে সহায়তা করে।
কুবুন্টু
কুবুন্টুর সংস্করণসমূহ
উবুন্টুর মতোই কুবুন্টুর যে সংস্করণগুলো প্রকাশিত হয়, সেগুলোর নাম দেওয়া হয় বছর ও মাসের ওপর ভিত্তি করে। প্রতিটি সংস্করণের একটি কোড নাম থাকে। কোনো সংস্করণ প্রকাশের পর ১৮ মাস পর্যন্ত ক্যানোনিক্যাল অধিকাংশ কুবুন্টু সংস্করণগুলোর জন্য প্রয়োজনীয় সহায়তা এবং নিরাপত্তা বিষয়ক হালনাগাদ দিয়ে থাকে। এক্স৮৬ এবং এএমডি ৬৪-এর জন্য কুবুন্টুর ডেস্কটপ সিডিs এবং আলাদা ইনস্টলেশন সিডি দুটোই পাওয়া যায়। কেডিই ৩.৫ এবং কেডিই ৪- উভয়টিতে কুবুন্টু পাওয়া যায়।
কামোর্তা-শ্রেণির করভেট
ইলেকট্রনিক্স ও সেন্সর
কার্মোতা-শ্রেণির করভেটগুলি বিভিন্ন ধরনের সেন্সর রয়েছে। করভেটে পরিচিত সেন্সরগুলির তালিকা নীচে দেওয়া হল:
রণসজ্জা
শ্রেণির সজ্জায় একটি স্টিলথ মাউন্টে লাইসেন্স-নির্মিত ওটিও মেলারা ৭৬ মিমি অতি ক্ষিপ্র বন্দুক এবং তালওয়ার-শ্রেণি ও শিবালিক-শ্রেণির ফ্রিগেটের মতো একটি অস্ত্র বিন্যাস, দুটি লারসেন ও টুব্রো নির্মিত ডেরিভেটিভ অন্তর্ভুক্তকারী আরবিইউর-৬০০০ অ্যান্টি-সাবমেরিন রকেট লঞ্চ, পাশাপাশি লারসন এবং টুব্রো টর্পেডো টিউব লঞ্চার এবং একজোড়া একে -৬৩০ এম নিকটবর্তী অস্ত্র ব্যবস্থা (সিআইডব্লিউএস) পাওয়া যায়। গুলিবর্ষণ নিয়ন্ত্রণ ব্যবস্থাটি হল ভারত ইলেকট্রনিক্স আইএসি মোড সি ব্যবস্থা।
ভূমি থেকে বায়ু ক্ষেপণাস্ত্র (এসএএম) অন্তর্ভুক্ত করার জন্য জাহাজটিতে একটি বিকল্প রয়েছে। তবে কোন এসএএম'কে কামোর্তা-শ্রেণির করভেটে সংহত করা হবে তা এখনও অস্পষ্ট। বিকল্পগুলির মধ্যে বারাক ১ এবং বারাক ৮ অন্তর্ভুক্ত রয়েছে। করভেটেগুলি একটি হেলিকপ্টার ধারণ করতে পারে, যেটি বর্তমানে ওয়েস্টল্যান্ড সি কিং এমকে ৪২ বি হেলিকপ্টার।
কার্মোতা-শ্রেণির জাহাজগুলি
শ্রেণির সমস্ত জাহাজের নাম হ'ল পূর্ববর্তী অর্নলা-শ্রেণির করভেটের জাহাজগুলির থেকে নেওয়া হয়, যা কার্মোতা শ্রেণির আধ্যাত্মিক পূর্বসূরি হিসাবে বিবেচিত হয়।
ফিলিপাইন নৌবাহিনী
একটি আধুনিকীকরণ কর্মসূচির আওতায় ফিলিপাইন নৌবাহিনী দুটি হালকা ফ্রিগেট কিনতে চেয়েছিল, যার প্রত্যেকেটির স্থানচ্যুতি ২ হাজার টন (২,০০০ লম্বা টন; ২,২০০ শর্ট টন), দৈর্ঘ্য ১০৯ মিটার (৩৫৮ ফুট) গতি ২৫ নট (৪৬ কিমি/ঘণ্টা) ২৯ মাইল প্রতি ঘণ্টা) এবং সমুদ্র রাজ্য ৭-এর মধ্যে যাত্রা করতে সক্ষম। বিড প্রক্রিয়াতে, জিআরএসই প্রতিযোগী দেউ শিপ বিল্ডিং ও মেরিন ইঞ্জিনিয়ারিং, হুন্ডাই হেভি ইন্ডাস্ট্রিজ এবং নাভন্তিয়ারের মধ্যে সর্বনিম্ন দরদাতা হিসাবে নির্বাচিত হয়। এই চুক্তি অনুযায়ী ২১.৫৭ বিলিয়ন ডলার (৩০২ মিলিয়ন মার্কিন ডলার) বেশি ব্যয় হবে বলে জানা যায়।  তবে পোস্টের যোগ্যতার মূল্যায়নের ভিত্তিতে জিআরএসই আর্থিক সক্ষমতার প্রয়োজনীয়তা পূরণ না করার কারণে অযোগ্য হিসাবে ঘোষণা করা হয়।
ব্রাজিলিয়ান নৌবাহিনী
জুন ২০১৮ সালে, জিআরএসই ব্রাজিলিয়ান নৌবাহিনীর তমান্ডার-শ্রেণীর ভবিষ্যতের করভেট প্রকল্পের জন্য প্রস্তাব জমা করে। জিআরএসই ফিলিপাইনের প্রস্তাবের সমতুল্য অস্ত্র ও সেন্সর সহ ২,৮০০ টনের সংশোধিত কামোর্তা শ্রেণীর জাহাজ প্রদান সম্মতি দেয়। ব্রাজিলের স্থানীয় শিপইয়ার্ডে প্রকল্পটি শেষ করার পরিকল্পনা করা হয়, যার জন্য জিআরএসই স্থানীয় ভাবে উৎপাদনের জন্য সিনেরজি গ্রুপ কর্পোরেটের সাথে অংশ গ্রহণ করে। জিআরএসইর প্রস্তাবটি ২০১৮ সালের অক্টোবরে মনোনয়ন (ডাউন-সিলেক্ট) করা হয়নি।
সমালোচনা
৩,৪০০ টন ওজনের জাহাজগুলি একটি কর্ভেটের পরিবর্তে ছোট ফ্রিগেট জাহাজ হিসেবে বেশি যুক্তিযুক্ত এবং এই জাহাজগুলি দুর্বল অস্ত্রসজ্জা যুক্ত। এটিও অভিযোগ করা হয়েছে যে ভারতীয় নৌবাহিনী ৩,৪০০-টন ওজন বিশিষ্ট ফ্রিগেট জাহাজের সহনশীলতা এবং ১২০০ টন ওজন বিশিষ্ট কর্ভেট জাহাজের অস্ত্রসজ্জা যুক্ত জাহাজ চেয়েছিল।
কুবুন্টু
সিস্টেম রিকোয়ারমেন্টস
কুবুন্টুর ডেস্কটপ সংস্করণগুলো বর্তমানে ইন্টেল এক্স৮৬ এবং এএমডি৬৪ আর্টিকেচার সাপোর্ট করছে। এগুলোর পাশাপাশি কিছু সার্ভার এসপিএআরসি আর্কিটেকচারও সাপোর্ট করে থাকে। এছাড়া আনঅফিসিয়ালি পাওয়ারপিসি আইএ-৬৪ (ইটানিয়াম) এবং প্লেস্টেশন৩ আর্কিটেকচার সাপোর্ট করে থাকে।
কুবুন্টুর জন্য সর্বনিম্ন ৩০০মেগাহার্জ এক্স৮৬ প্রসেসর, ৬৪মেবা র‌্যাম, ৪গিবা হার্ড ড্রাইভ জায়গা এবং ৬৪০x৪৮০ রেজ্যুলুশনের ভিডিও কার্ড ভিজিএ সাপোর্টের দরকার হয়। তবে ডেস্কটপ ইনস্টলেশনের জন্য ৭০০মেগাহার্জ এক্স৮৬ প্রসেসর, ৩৮৪মেবা র‌্যাম, ৮গিবা হার্ড ড্রাইভ জায়গা এবং ১০২৪x৭৬৮ রেজ্যুলুশনের ভিডিও কার্ড ভিজিএ হলে ভালো হয়। সার্ভার ইনস্টলের জন্য ৩০০মেগাহার্জ এক্স৮৬ প্রসেসর, ৬৪মেবা র‌্যাম এবং ৬৪০x৪৮০ রেজ্যুলুশনের ভিডিও কার্ড সাপোর্টের দরকার হয়।
দারা দোতিওয়ালা
দারা এন দোতিওয়ালা (জন্ম: ৩০ অক্টোবর, ১৯৩৩ - মৃত্যু: ৩০ জানুয়ারি, ২০১৯) প্রথিতযশা ভারতীয় আন্তর্জাতিক ক্রিকেট আম্পায়ার ছিলেন। ১৯৮২ থেকে ১৯৮৮ সময়কালে ৬টি টেস্ট ও ৮টি একদিনের আন্তর্জাতিক (ওডিআই) পরিচালনা করেছেন তিনি। তন্মধ্যে, টেস্ট ক্রিকেটের ইতিহাসের ঐতিহাসিক দ্বিতীয় টাই টেস্টে আম্পায়ার হিসেবে খেলা পরিচালনা করেছিলেন দারা দোতিওয়ালা।
আম্পায়ারিত্বে অংশগ্রহণ
১৯৮২ সালে কানপুরে ভারত-ইংল্যান্ডের টেস্ট খেলা পরিচালনার মাধ্যমে আম্পায়ার জগতে প্রবেশ করেছিলেন তিনি। একই বছর ভারত-শ্রীলঙ্কার একদিনের আন্তর্জাতিকে আম্পায়ারিত্ব করেন তিনি।
ঐতিহাসিক টাই টেস্ট পরিচালনা করে স্মরণীয় করে রেখেছেন নিজেকে। ১৮-২২ সেপ্টেম্বর, ১৯৮৬ তারিখে মাদ্রাজের এমএ চিদাম্বরম স্টেডিয়ামে ভারত-অস্ট্রেলিয়ার মধ্যকার তিন টেস্ট সিরিজের প্রথম টেস্ট অনুষ্ঠিত হয়েছিল। টেস্ট ক্রিকেটের ইতিহাসের দ্বিতীয় ও অদ্যাবধি সর্বশেষ টাই টেস্টে স্বদেশী ভি বিক্রমরাজুকে সাথে নিয়ে খেলা পরিচালনা করেছিলেন। ১১শ ব্যাটসম্যান হিসেবে মনিন্দর সিংকে এলবিডব্লিউ সিদ্ধান্ত প্রদানের মাধ্যেম অস্ট্রেলীয় অফ স্পিনার গ্রেগ ম্যাথিউসের আবেদন স্বার্থকরূপ লাভের মাধ্যমে টেস্টটি টাইয়ে পরিণত হয়। ঐ টেস্টের পর আর ভি বিক্রমরাজুকে টেস্ট পরিচালনা করতে দেখা যায়নি। প্রথম টাই টেস্ট ৯-১৪ ডিসেম্বর, ১৯৬০ তারিখে ব্রিসবেন ক্রিকেট গ্রাউন্ডে অস্ট্রেলিয়া-ওয়েস্ট ইন্ডিজের মধ্যে অনুষ্ঠিত হয়েছিল।
ব্যক্তিগত জীবন
২২ সেপ্টেম্বর, ২০১৬ তারিখে ভারত-অস্ট্রেলিয়ার মধ্যকার শেষদিনে উপস্থিত ছিলেন সাবেক আম্পায়ারদ্বয় ৩০ বছর আগেকার টেস্টের স্মৃতিচারণ করেছিলেন।
ওয়াল্টার রিড (চিকিৎসাবিজ্ঞানী)
প্রারম্ভিক ও পারিবারিক জীবন
ওয়াল্টার রিড ভার্জিনিয়া অঙ্গরাজ্যের বেলরোই শহরে জন্মগ্রহণ করেন। তার পিতার নাম লিমুয়েল সাটন রিড ও মাতার নাম ফারাবা হোয়াইট। যৌবনে রিডের পরিবার নর্থ ক্যারোলাইনা অঙ্গরাজ্যের মারফ্রিসবোরো শহরে তার মামার বাড়ির সদস্যদের সাথে বসবাস করত। তার বড় দুই ভাইয়ের মধ্যে জে সি রিড বাবার মত ভার্জিনিয়ায় পুরোহিত হিসেবে কাজ করেন। ক্রিস্টোফার কানসাস অঙ্গরাজ্যের উইচিটা শহরে এবং সেন্ট লুইস শহরে বিচারক হিসেবে দায়িত্ব পালন করেন। মারফ্রিসবোরো ঐতিহাসিক এলাকায় এখনো তাদের বাসভবন অবস্থিত।
আমেরিকান গৃহযুদ্ধের পর রেভারেন্ড রিড ভার্জিনিয়ারই হ্যারিসনবার্গ শহরের অধিবাসী কাইলি সি বার্ডের সঙ্গে বিবাহবন্ধনে আবদ্ধ হন। ছোট ওয়াল্টার তখন ভার্জিনিয়া বিশ্ববিদ্যালয়ে ভর্তি হন। দুই বছর পর ১৮৬৯ সালে রিড এম.ডি. ডিগ্রি লাভ করেন। তিনি তরুণতম এম.ডি. ডিগ্রিধারী হিসেবে পরিচিত।
রিড ম্যানহাটনে অবস্থিত এবং নিউ ইয়র্ক বিশ্ববিদ্যালয়ের অধীনস্থ বেলভিউ হাসপাতাল মেডিকেল কলেজে ভর্তি হন। ১৮৭০ সালে তিনি সেখানে দ্বিতীয়বার এম.ডি. ডিগ্রি লাভ করেন। ক্রিস্টোফার নিউ ইয়র্ক শহরে আইনি ব্যবসা শুরু করেন। ১৮৭৫ সাল পর্যন্ত রিড নিউ ইয়র্ক স্বাস্থ্য বোর্ডে চাকরি করেন।
১৮৭৬ সালের ২৬ এপ্রিল তিনি এমিলি ব্ল্যাকওয়েল লরেন্সকে (১৮৫৬-১৯৫০) বিয়ে করেন। এমিলি ও ওয়াল্টার রিডের ওয়াল্টার লরেন্স রিড নামে এক ছেলে এবং এমিলি লরেন্স রিড নামে এক কন্যা ছিল। সুসি নামের এক আদিবাসী আমেরিকান মেয়েকেও তারা দত্তক নিয়েছেন।
যুক্তরাষ্ট্রের সেনাবাহিনীতে কর্মজীবন
শহুরে জীবনযাপনের প্রতি অসন্তুষ্ট ওয়াল্টার রিড মার্কিন সেনাবাহিনীর চিকিৎসা কর্পসে যোগদান করেন। ১৮৭৫ সালে ত্রিশ ঘণ্টা পরীক্ষা দিয়ে তিনি চিকিৎসা কর্পসে সহকারী সার্জন হিসেবে নিযুক্ত হন। এ সময় তার দুই ভাই কানসাস অঙ্গরাজ্যে চাকরি করছিলেন। মার্কিন সেনাবাহিনীর সদস্য ছাড়াও তিনি জেরোনিমো ও অ্যাপাচি গোত্রের লোকদের চিকিৎসা করেছিলেন।
নেব্রাস্কা অঙ্গরাজ্যের রবিনসন দুর্গে কর্মরত অবস্থায় সুইস অভিবাসী জুলস সান্ডোজ এর গোড়ালির চোটের চিকিৎসা করেছিলেন। রিড সান্ডোজ এর পা কেটে ফেলতে চাইলেও সান্ডোজ এতে অস্বীকৃতি জানান। একসময় পা না কেটেই রিড সান্ডোজ এর রোগ নিরাময় করতে সক্ষম হন। জুলসের মেয়ে মেরি ১৯৩৫ সালে প্রকাশিত আত্মজীবনী ওল্ড জুলস গ্রন্থে তার অভিজ্ঞতা লিপিবদ্ধ করেছেন।
উত্তরকালে মূল্যায়ন
১৮৮১ সালে কার্লোস জে ফিনলে এডিস মশা ও পীতজ্বর রোগের মধ্যে সম্পর্ক নিরূপণ করলেও ওয়াল্টার রিড এটি প্রমাণ করেন। এ কাজের জন্য বিশ্বব্যাপী রিড আজও সমাদৃত। তার সম্মানে ওয়াল্টার জে রিড চিকিৎসা গবেষণা কেন্দ্র, ওয়াল্টার জে রিড সামরিক হাসপাতালসহ অনেক প্রতিষ্ঠানের নামকরণ করা হয়েছে।
তিমিলসৈন
তিমিলসৈন পশ্চিম নেপালের সেতী অঞ্চলের অছাম জেলার একটি গ্রাম উন্নয়ন সমিতি। ১৯৯১ সালের নেপালের জনশুমারি অনুসারে এর জনসংখ্যা ছিল ১৯৩১ জন এবং খানার সংখ্যা ছিল ৩৮৯ টি। ২০০১ সালের শুমারি অনুসারে জনসংখ্যা ছিল ২,০২২ জন এবং সাক্ষরতার হার ছিল ৩৫%।
৯৩তম একাডেমি পুরস্কার
৯৩তম একাডেমি পুরস্কার লস অ্যাঞ্জেলেসের ইউনিয়ন স্টেশনে অনুষ্ঠিত অ্যাকাডেমি অফ মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বার্ষিক পুরস্কার আয়োজন, যেখানে ২০২০ সালের ১লা জানুয়ারি থেকে ২০২১ সালের ২৮শে ফেব্রুয়ারি পর্যন্ত মুক্তিপ্রাপ্ত চলচ্চিত্রসমূহ ও তাদের কলাকুশলীদের সেরা পারদর্শিতার জন্য স্বীকৃতি প্রদান করা হয়। অনুষ্ঠানটি কোভিড-১৯ মহামারীর কারণে ফেব্রুয়ারির শেষের তারিখের পরিবর্তে ২০২১ সালের ২৫শে এপ্রিল অনুষ্ঠিত হয়। অনুষ্ঠান চলাকালীন এএমপিএএস ২৩টি বিভাগে একাডেমি পুরষ্কার (সাধারণত অস্কার হিসাবে পরিচিত) প্রদান করে। অনুষ্ঠানটি মার্কিন যুক্তরাষ্ট্রে এবিসি চ্যানেলে সম্প্রচার করা হয় এবং এটি প্রযোজনা করেন জেসি কলিন্স, স্টেসি শের ও স্টিভেন সোডারবার্গ ও পরিচালনা করেন গ্লেন ওয়েইস। টানা তৃতীয়বারের মত অনুষ্ঠানের কোনো আনুষ্ঠানিক হোস্ট ছিল না। একাডেমি সায়েন্টিফিক অ্যান্ড টেকনিক্যাল পুরস্কারসমূহ একটি ভার্চুয়াল অনুষ্ঠানে নিয়া ডাকোস্টার সঞ্চালনায় ২০২১ সালের ১৩ই ফেব্রুয়ারি প্রদান করা হয়।
নোম্যাডল্যান্ড শ্রেষ্ঠ চলচ্চিত্র-সহ মূল অনুষ্ঠানে তিনটি পুরস্কার জয় লাভ করে। অন্যান্যদের মধ্যে দ্য ফাদার, জুডাস অ্যান্ড দ্য ব্ল্যাক মেসায়া, মা রেইনিস ব্ল্যাক বটম, ম্যাংক, সল অ্যান্ড সাউন্ড অব মেটাল দুটি করে পুরস্কার এবং অ্যানাদার রাউন্ড, কোলেট, ইফ অ্যানিথিং হ্যাপেনস আই লাভ ইউ, মিনারি, মাই অক্টোপাস টিচার,প্রমিজিং ইয়াং ওম্যান, টেনেট, ও টু ডিসট্যান্ট স্ট্রেঞ্জার্স একটি করে পুরস্কার লাভ করে। টেলিভিশন সম্প্রচারটি অধিকাংশই নেতিবাচক পর্যালোচনা পেয়েছে, এবং এটি ১০.৪ মিলিয়ন দর্শক দেখেছেন। ফলে নিলসেন দর্শকসংখ্যার রেকর্ড রাখার পর থেকে এটি ৪৬তম একাডেমি পুরস্কারের পর সবচেয়ে কম দেখা অস্কার সম্প্রচার।
বিজয়ী ও মনোনীত
লন্ডন থেকে উদ্ভূত একটি লাইভ গ্লোবাল স্ট্রিম চলাকালীন অভিনেত্রী প্রিয়াঙ্কা চোপড়া এবং গায়ক নিক জোনাস 15 মার্চ, 2021-এ 93তম একাডেমি অ্যাওয়ার্ডের জন্য মনোনীতদের ঘোষণা করেছিলেন। ম্যাংক সর্বাধিক দশটি মনোনয়ন লাভ করে। চীনা চলচ্চিত্র নির্মাতা ক্লোই ঝাও শ্রেষ্ঠ পরিচালনা বিভাগে অস্কার বিজয়ী প্রথম অ-শ্বেতাঙ্গ নারী এবং ৮২তম একাডেমি পুরস্কারে দ্য হার্ট লকার (২০০৮)-এর জন্য বিজয়ী ক্যাথরিন বিগেলোর পরে সামগ্রিকভাবে অস্কার বিজয়ী দ্বিতীয় নারী পরিচালক। ৮৩ বছর বয়সে শ্রেষ্ঠ অভিনেতার পুরস্কার বিজয়ী অ্যান্থনি হপকিন্স ছিলেন প্রতিযোগিতামূলক অভিনয় শাখায় অস্কার জয় লাভ করা বয়োজ্যেষ্ঠ অভিনয়শিল্পী। শ্রেষ্ঠ অভিনেত্রীর পুরস্কার বিজয়ী ফ্রান্সেস ম্যাকডোরমান্ড সপ্তম ব্যক্তি হিসেবে অভিনয় শাখায় তৃতীয় অস্কার লাভ করেন, তৃতীয় ব্যক্তি হিসেবে তিনটি প্রধান চরিত্রে অভিনয় শাখায় অস্কার লাভ করেন এবং তিনবার শ্রেষ্ঠ অভিনেত্রী বিভাগে অস্কার লাভ করেন। এছাড়া নোম্যাডল্যান্ড চলচ্চিত্রের প্রযোজক হিসেবে তিনি একই চলচ্চিত্রের জন্য অভিনয় এবং প্রযোজনা উভয় শাখায় অস্কার জয়ী ইতিহাসের প্রথম ব্যক্তি। শ্রেষ্ঠ পার্শ্ব অভিনেত্রীর পুরস্কার বিজয়ী ইউন ইউহ-জুং ১৯৫৭ সালে সায়োনারা চলচ্চিত্রে অভিনয় করে একই বিভাগে পুরস্কার বিজয়ী মিয়োশি উমেকির পর অভিনয় শাখায়া অস্কার বিজয়ী প্রথম কোরীয় অভিনয়শিল্পী ও দ্বিতীয় এশীয় নারী। ওয়ান নাইট ইন মায়ামি... চলচ্চিত্রের জন্য মনোনয়নপ্রাপ্ত লেসলি ওডম জুনিয়র পরপর চতুর্থ ব্যক্তি হিসেবে একই চলচ্চিত্রের জন্য অভিনয় এবং গান লেখার জন্য অস্কারের মনোনয়ন লাভ করেন।
জিন হারশল্ট মানবহিতৈষী পুরস্কার
জিন হারশল্ট মানবিক পুরস্কারের প্রাপক দুইজন হলেন:
চলচ্চিত্র পুরস্কার ও মনোনয়ন
<templatestyles src="Col-float/styles.css" />
উপস্থাপক ও পরিবেশনকারী
নিম্নলিখিত ব্যক্তিরা, উপস্থিতির ক্রম অনুসারে তালিকাভুক্ত, পুরস্কার উপস্থাপন করেছেন বা সঙ্গীতসংগীত সংখ্যা পরিবেশন করেছেন।
অনুষ্ঠান
২০১৭ সালের এপ্রিল মাসে একাডেমি ৯৩তম আয়োজনের সময় নির্ধারণ করেছিল ২৮ ফেব্রুয়ারি, ২০২১। যাইহোক, চলচ্চিত্র এবং টেলিভিশন উভয় ক্ষেত্রেই কোভিড-১৯ এর বৈশ্বিক মহামারী থেকে উদ্ভূত প্রভাবের কারণে, এএমপিএএস বোর্ড অফ গভর্নরস পরবর্তীতে ২০২১ সালের অনুষ্ঠানের তারিখ দুই মাস বাড়িয়ে ২৫ এপ্রিল করার সিদ্ধান্ত নেয় বার্ষিক একাডেমি গভর্নরস অ্যাওয়ার্ডস এবং সংশ্লিষ্ট মনোনীতদের মধ্যাহ্নভোজটি COVID-19 নিরাপত্তা উদ্বেগের কারণে বাতিল করা হয়েছে। ১৯৮৮ সালে অনুষ্ঠিত ৬০তম আয়োজনের পর এটি প্রথমবারের মত পুরষ্কারগুলি এপ্রিল মাসে অনুষ্ঠিত হয়েছিল। এছাড়াও ১৯৮১ সালে ৫৩তম আয়োজনের পর এটিই প্রথমবারের মত অনুষ্ঠানটি তার আসল তারিখ থেকে পিছানো হয়।
অনুষ্ঠানের ট্যাগলাইন, "আপনার মুভি প্রেম আনুন" এর উদ্দেশ্য ছিল "সংযোগ বৃদ্ধি, শিক্ষিত করতে এবং আমাদের নিজেদের গল্প বলার জন্য আমাদের অনুপ্রাণিত করার জন্য চলচ্চিত্রের শক্তির জন্য আমাদের বিশ্বব্যাপী উপলব্ধি" প্রতিফলিত করা। থিমের সাথে মিল রেখে, "চলচ্চিত্রগুলি আপনার কাছে কী বোঝায়?" প্রশ্ন দ্বারা অনুপ্রাণিত ইভেন্টের জন্য কাস্টম পোস্টার তৈরি করতে একাডেমি সাতজন শিল্পীকে নিয়োগ করেছে৷ টেলিকাস্টের প্রযোজনার আরেকটি দিক ছিল অনুষ্ঠানটি এমনভাবে তৈরি করা যেন এটি একটি চলচ্চিত্র, যার মধ্যে উপস্থাপকদের "কাস্ট" হিসাবে প্রচার করা, বিপরীতে প্রতি সেকেন্ডে 24 ফ্রেমের প্রথাগত সিনেমাটিক ফ্রেম হারে চিত্রায়িত করা হয়। 30 থেকে, এবং বেশিরভাগ টেলিভিশন প্রোগ্রামিং দ্বারা ব্যবহৃত স্ট্যান্ডার্ড 16:9 অনুপাতের পরিবর্তে একটি সিনেমাটিক আকৃতির অনুপাত ব্যবহার করে।
মহামারী থেকে উদ্ভূত উদ্বেগের ফলস্বরূপ, এএমপিএএস ঘোষণা করেছে যে হলিউডের ডলবি থিয়েটারে উত্সবের অংশগুলির সাথে ডাউনটাউন লস অ্যাঞ্জেলেসের ইউনিয়ন স্টেশনে প্রথমবারের মতো মূল অনুষ্ঠানটি অনুষ্ঠিত হবে। স্বাস্থ্য এবং নিরাপত্তা প্রোটোকলগুলিকে সন্তুষ্ট করার জন্য, একাডেমি গালাতে উপস্থিত লোকের সংখ্যা প্রাথমিকভাবে মনোনীত এবং উপস্থাপকদের মধ্যে সীমিত করেছিল। অংশগ্রহণকারীদের লস অ্যাঞ্জেলেসে পৌঁছানোর আগে অস্কার আয়োজকদের কাছে ভ্রমণ পরিকল্পনা জমা দিতে বলা হয়েছিল এবং ইভেন্টের দশ দিন আগে একাধিক COVID-19 পরীক্ষা এবং বিচ্ছিন্নতার মধ্য দিয়ে যেতে বলা হয়েছিল। যখনই বাণিজ্যিক বিরতির জন্য সম্প্রচার বন্ধ করা হয় তখন অতিথিদের মুখোশ পরতে বলা হয়েছিল। বিদেশী মনোনীত ব্যক্তিদের অনুষ্ঠানে যোগ দিতে অক্ষম হওয়ার বিবেচনায়, প্রযোজকরা স্যাটেলাইট "হাব" স্থাপন করেন যেমন লন্ডনের বিএফআই সাউথব্যাঙ্কে যেখানে তারা উৎসবে অংশগ্রহণ করতে পারে। উপরন্তু, পাঁচটি সেরা মৌলিক গান মনোনীত পূর্বে রেকর্ড করা সেগমেন্টে পরিবেশন করা হয়েছিল যা রেড কার্পেট প্রি-শোর সময় দেখানো হয়েছিল। চারটি গান একাডেমি মিউজিয়াম অফ মোশন পিকচার্সের ডলবি ফ্যামিলি টেরেসের উপরে পরিবেশিত হয়েছিল; ইউরোভিশন গানের প্রতিযোগিতা থেকে " হুসাভিক " : দ্য স্টোরি অফ ফায়ার সাগা আইসল্যান্ডের গানের নামের শহরে লোকেশনে পরিবেশিত হয়েছিল।
দ্য রুটস মিউজিশিয়ান এবং দ্য টুনাইট শো ব্যান্ডলিডার কোয়েস্টলভ অনুষ্ঠানের সঙ্গীত পরিচালক হিসেবে দায়িত্ব পালন করেন। তিনি, অস্কারের রেড কার্পেট প্রি-শো হোস্ট আরিয়ানা ডিবোস এবং অভিনেতা লিন-ম্যানুয়েল মিরান্ডা সহ, আসন্ন চলচ্চিত্র সামার অফ সোল (. . . অথবা, যখন বিপ্লব টেলিভিশন হতে পারে না) অনুষ্ঠান চলাকালীন যথাক্রমে, ওয়েস্ট সাইড স্টোরি এবং ইন দ্য হাইটস । স্থপতি ডেভিড রকওয়েল শোটির প্রোডাকশন ডিজাইনার হিসেবে কাজ করেছেন। প্রযোজনা দল এবং সাংবাদিকদের মধ্যে একটি প্রেস কনফারেন্সে, রকওয়েল বলেছেন যে ইউনিয়ন স্টেশনের ভিতরের প্রধান লবিটি পুরষ্কার উপস্থাপনার জন্য মূল সেটিং হিসাবে পুনরুদ্ধার করা হবে যখন সংলগ্ন বহিরঙ্গন অঞ্চলগুলি অনুষ্ঠানের আগে এবং পরে উপস্থিতদের একত্রিত হওয়ার জন্য প্যাটিও হিসাবে কাজ করবে। তিনি মিলেনিয়াম বিল্টমোর হোটেল এবং হলিউড রুজভেল্ট হোটেলেরও উল্লেখ করেছেন, যেটির পরেরটি ছিল উদ্বোধনী অস্কার অনুষ্ঠানের স্থান, উৎসবের নকশা ও মঞ্চায়নের অনুপ্রেরণা হিসেবে। অভিনেতা কোলম্যান ডোমিঙ্গো এবং অ্যান্ড্রু রেনেলস অস্কারের আয়োজন করেছিলেন: আফটার ডার্ক, বিজয়ী এবং মনোনীতদের সাক্ষাৎকার অনুষ্ঠানের পরপরই একটি অনুষ্ঠান সম্প্রচারিত হয়।
অনুষ্ঠানে যারা বধির বা দৃষ্টি প্রতিবন্ধী তাদের জন্য থাকার ব্যবস্থা করা হয়েছিল; এটি ছিল প্রথম একাডেমি পুরস্কার যা দৃষ্টি প্রতিবন্ধীদের জন্য অডিও বর্ণনা সহ সম্প্রচার করা হয়েছিল (এবিসি টেলিকাস্টে দ্বিতীয় অডিও প্রোগ্রামের মাধ্যমে পরিচালিত), যা (এর বন্ধ ক্যাপশন সহ) Google দ্বারা স্পনসর করা হয়েছিল। মিডিয়া রুমে একজন সাংকেতিক ভাষা দোভাষী পাওয়া যায়। বিপরীতভাবে, বধির অভিনেত্রী মারলি ম্যাটলিন তার দীর্ঘদিনের অংশীদার জ্যাক জেসন তার আমেরিকান সাইন ল্যাঙ্গুয়েজকে কথ্য ইংরেজিতে ব্যাখ্যা করার সাথে একজন পুরস্কার উপস্থাপক হিসেবে কাজ করেছেন।
যোগ্যতা এবং অন্যান্য নিয়ম পরিবর্তন
অনুষ্ঠানের তারিখ পরিবর্তনের কারণে, একাডেমি ফিচার ফিল্মের জন্য যোগ্যতার সময়সীমা 31 ডিসেম্বর, 2020 থেকে 28 ফেব্রুয়ারি, 2021 এ পরিবর্তন করেছে। AMPAS সভাপতি রুবিন এবং সিইও হাডসন যোগ্যতার মেয়াদ বাড়ানোর সিদ্ধান্তের ব্যাখ্যা দিয়ে বলেছেন, "এক শতাব্দীরও বেশি সময় ধরে, চলচ্চিত্রগুলি অন্ধকারতম সময়ে আমাদের সান্ত্বনা, অনুপ্রেরণামূলক এবং বিনোদন দেওয়ার ক্ষেত্রে গুরুত্বপূর্ণ ভূমিকা পালন করেছে৷ তারা অবশ্যই এই বছর আছে. আমাদের আশা, যোগ্যতার সময়কাল এবং আমাদের পুরষ্কারের তারিখ বাড়ানোর ক্ষেত্রে, চলচ্চিত্র নির্মাতাদের তাদের চলচ্চিত্রগুলি শেষ করতে এবং মুক্তি দেওয়ার জন্য নমনীয়তা প্রদান করা যা কারো নিয়ন্ত্রণের বাইরের কিছুর জন্য শাস্তি না পেয়ে।"
অ্যাকাডেমি তার রিলিজ এবং ডিস্ট্রিবিউশনের প্রয়োজনীয়তাগুলিও সংশোধন করেছে যেগুলি চাহিদা অনুযায়ী ভিডিও বা স্ট্রিমিংয়ের মাধ্যমে মুক্তিপ্রাপ্ত চলচ্চিত্রগুলিকে পুরস্কারের জন্য যোগ্য হওয়ার অনুমতি দিয়ে এই শর্তে যে বলা হয়েছে যে চলচ্চিত্রগুলি মূলত একটি থিয়েটারে মুক্তির জন্য নির্ধারিত ছিল এবং পরবর্তীতে AMPAS এর অনলাইন স্ক্রীনিংয়ে আপলোড করা হয়েছিল। তাদের প্রকাশ্য মুক্তির 60 দিনের মধ্যে পরিষেবা। লস অ্যাঞ্জেলেসের স্থানগুলি ছাড়াও অ্যাওয়ার্ডের জন্য যোগ্যতা অর্জনের জন্য নিউইয়র্ক সিটি, শিকাগো, সান ফ্রান্সিসকো বে এরিয়া, আটলান্টা এবং মিয়ামিতে অবস্থিত থিয়েটারগুলিতে চলচ্চিত্রগুলিকে আত্মপ্রকাশ করার অনুমতি দেওয়ার জন্য AMPAS তার নাট্য প্রদর্শনীর যোগ্যতার নিয়মও সংশোধন করেছে। অধিকন্তু, পূর্বোক্ত শহরগুলির মধ্যে একটি ড্রাইভ-ইন থিয়েটারে এক সপ্তাহের রাতের স্ক্রীনিংগুলিও বিবেচনার জন্য যোগ্য চলচ্চিত্রগুলিকে রেন্ডার করেছে।
উপরন্তু, অ্যাকাডেমি নির্দিষ্ট পুরস্কার বিভাগে পরিবর্তন করেছে। সাউন্ড শাখার উদ্বেগের কারণে সেরা সাউন্ড মিক্সিং এবং সেরা সাউন্ড এডিটিং বিভাগগুলিকে একটি একক সেরা সাউন্ড বিভাগে একত্রিত করা হয়েছিল যে দুটি বিভাগের সুযোগ খুব বেশি ওভারল্যাপ ছিল। সেরা অরিজিনাল স্কোরের নিয়মগুলি পরিবর্তন করা হয়েছিল যাতে একটি ফিল্মের স্কোরে ন্যূনতম 60% মূল সঙ্গীত অন্তর্ভুক্ত থাকে, ফ্র্যাঞ্চাইজি ফিল্ম এবং সিক্যুয়েলগুলিতে ন্যূনতম 80% নতুন সঙ্গীত থাকা প্রয়োজন। অবশেষে, সেরা আন্তর্জাতিক ফিচার ফিল্মের জন্য প্রাথমিক ভোটও প্রথমবারের মতো একাডেমির সমস্ত ভোটদানকারী সদস্যদের জন্য উন্মুক্ত করা হয়েছিল।
সেরা অভিনেতার ঘোষণা শেষ
alt=Chadwick Boseman in 2017.|ডান|থাম্ব| অনেক দর্শক এবং টেলিভিশন সমালোচক বিশ্বাস করেছিলেন যে সেরা অভিনেতার জন্য [[চ্যাডউইক বোজম্যান|চ্যাডউইক বোসম্যানের আসন্ন জয়টি একটি কারণ ছিল যে প্রযোজকরা অনুষ্ঠানে উপস্থাপন করা শেষ হিসাবে বিভাগটিকে সংরক্ষণ করেছিলেন।]] ঐতিহ্যের সাথে বিরতিতে, প্রধান অভিনয়ের বিভাগগুলি সেরা ছবির পুরস্কার দেওয়ার পরে সর্বশেষে উপস্থাপন করা হয়েছিল, যেখানে সেরা অভিনেতা শেষ হয়েছিল। এটি অনেক দর্শককে বিশ্বাস করতে পরিচালিত করেছিল যে অনুষ্ঠানের প্রযোজকরা চ্যাডউইক বোসম্যানের মরণোত্তর সেরা অভিনেতার বিজয়ী হওয়ার প্রত্যাশা করেছিলেন, যা অভিনেতার প্রতি শ্রদ্ধার সাথে হতে পারে; বোসম্যানকে পুরষ্কারের জন্য শক্তিশালী অগ্রগামী হিসাবে বিবেচনা করা হয়েছিল। যখন উপস্থাপক জোয়াকিন ফিনিক্স ঘোষণা করেন যে অ্যান্টনি হপকিন্স এই বিভাগের বিজয়ী, তখন ফিনিক্স বলেছিলেন যে একাডেমি পরবর্তীদের পক্ষে পুরস্কার গ্রহণ করেছে, যারা উপস্থিত ছিলেন না, এবং অনুষ্ঠানটি আকস্মিকভাবে শেষ হয়ে গেল। পরে জানা গেছে যে হপকিন্স, যিনি ওয়েলসে তার বাড়ি থেকে ভ্রমণ করতে চাননি, জুমের মাধ্যমে উপস্থিত হওয়ার প্রস্তাব দিয়েছিলেন, কিন্তু প্রযোজকরা তার অনুরোধ প্রত্যাখ্যান করেছিলেন। অনুষ্ঠানের পরের দিন, তিনি ইনস্টাগ্রামে একটি গ্রহণযোগ্য বক্তৃতা প্রকাশ করেন, যেখানে তিনি একাডেমিকে ধন্যবাদ জানিয়ে বলেছিলেন যে তিনি জয়ের "সত্যিই আশা করেননি" এবং বোসম্যানকে শ্রদ্ধা জানান। বোসম্যানের উপর হপকিন্সের নির্বাচন বিতর্কিত ছিল, কিছু অনুভূতির সাথে এটি একটি সেটআপ ছিল,  যদিও বোসম্যানের ভাই জানিয়েছেন যে একাডেমির প্রতি পরিবারের কোনো কঠোর অনুভূতি ছিল না।
লস অ্যাঞ্জেলেস টাইমসের সাথে পরবর্তী একটি সাক্ষাত্কারে, সোডারবার্গ বলেছিলেন যে মনোনয়ন ঘোষণার আগে পুরস্কারের ঐতিহ্যগত ক্রম পরিবর্তন করার পরিকল্পনা করা হয়েছিল, দাবি করে "অভিনেতাদের বক্তৃতা প্রযোজকদের বক্তৃতার চেয়ে বেশি নাটকীয় হয়"। তিনি বলেছিলেন যে বোসম্যানের বিধবা পুরষ্কার গ্রহণ করার সম্ভাবনা "এমন একটি ছিন্নভিন্ন মুহূর্ত হত" এবং "এর পরে কোথাও যাওয়ার কিছু থাকবে না"। সোডারবার্গ জুমের মাধ্যমে গ্রহণযোগ্য বক্তৃতার অনুমতি না দেওয়ার সিদ্ধান্তকেও রক্ষা করেছেন।
সমালোচনামূলক পর্যালোচনা
অনেক গণমাধ্যম নেতিবাচকভাবে সম্প্রচার গ্রহণ করেছে। দ্য নিউ ইয়র্ক টাইমস- এর টেলিভিশন সমালোচক মাইক হেল লিখেছেন, "এবিসি-তে রবিবারের সম্প্রচারটি অনেকটা গোল্ডেন গ্লোব এবং একটি দীর্ঘ, ক্লান্তিকর সম্মেলনের সমাপ্তি-রাত্রির ভোজসভার মধ্যে ক্রস-এর মতো ছিল।" তিনি আরও মন্তব্য করেছিলেন, "বাণিজ্য বন্ধ - ছোট ভিড়ের কারণে হোক, সামাজিক দূরত্বের কারণে হোক বা গুহ্য স্থানের শব্দের গুণমান - যা ছিল ধ্বনিগত এবং আবেগগতভাবে একটি মৃত ঘরের মতো অনুভূত হয়েছিল৷ সেখানে শক্তিশালী এবং চলমান বক্তৃতা ছিল, কিন্তু সেগুলি খুব বেশি উত্তেজনা সৃষ্টি করছে বলে মনে হয় না, এবং যখন ঘরের লোকেরা উত্তেজিত না হয়, তখন বাড়িতে উত্তেজিত হওয়া কঠিন।" রোলিং স্টোন কলামিস্ট রব শেফিল্ড উল্লেখ করেছেন, "সাম্প্রতিক ইতিহাসে সবচেয়ে উদ্দীপনাপূর্ণভাবে অপরিকল্পিত এবং অর্ধ-গর্ধের অস্কার নাইটটি শুরু থেকে শেষ পর্যন্ত একটি পিষ্ট ছিল।" তিনি "ইন মেমোরিয়াম" সেগমেন্টের প্রযোজনারও সমালোচনা করে বলেছিলেন যে মন্টেজটি একটি অনুপযুক্ত দ্রুত গতিতে সম্পাদনা করা হয়েছিল। ইউএসএ টুডে- এর কেলি ললার মন্তব্য করেছেন, "যদিও নিরাপদে অনুষ্ঠানটি মঞ্চস্থ করা অবশ্যই চ্যালেঞ্জিং ছিল, গত মাসের গ্র্যামিস প্রমাণ করেছে যে মহামারীর মধ্যে কিছু বিনোদনমূলক এবং আকর্ষক করা সম্ভব। দুর্ভাগ্যবশত, অস্কার প্রযোজকরা আপাতদৃষ্টিতে সেই শো মিস করেছেন। অস্কারগুলি ছিল ট্রেন স্টেশনে একটি ট্রেনের ধ্বংসাবশেষ, একটি উত্তেজনাপূর্ণ দীর্ঘ, বিরক্তিকর টেলিকাস্ট যা আমাদের পছন্দের অনেকগুলি সিনেমার ভারভের অভাব ছিল।"
অন্যরা শোটির আরও অনুকূল পর্যালোচনা দিয়েছেন। সময়ের কলামিস্ট জুডি বারম্যান লিখেছেন যে অনুষ্ঠানটি "গড় প্রাক-কোভিড অস্কারের চেয়ে বেশি বিনোদনমূলক ছিল। এটি বিশেষভাবে শক্তিশালী শুরু হয়েছিল।" তিনি আরও যোগ করেছেন, "এই বছরের অনুষ্ঠানের প্রতিটি অংশ আমি মনে রাখতে পারি এমন কোনও পুরষ্কার অনুষ্ঠানের চেয়ে বেশি ঘনিষ্ঠ এবং কম ঠাসা অনুভব করেছি। একবারের জন্য, চলচ্চিত্রের শিল্প এবং সম্প্রদায়কে চলচ্চিত্রের ব্যবসার চেয়ে অগ্রাধিকার বলে মনে হয়েছিল।" অ্যাসোসিয়েটেড প্রেস রিপোর্টার লিন্ডসে বাহর মন্তব্য করেছেন, "93 তম একাডেমি পুরস্কারটি ঠিক একটি চলচ্চিত্র ছিল না, তবে এটি এমন একটি শো ছিল যারা চলচ্চিত্র সম্পর্কে শিখতে পছন্দ করে তাদের জন্য তৈরি করা হয়েছিল৷ এবং এটি একগুঁয়েভাবে, বিকৃতভাবে অন্য কিছু হওয়ার চেষ্টা করছিল না।" এন্টারটেইনমেন্ট উইকলি- এর ড্যারেন ফ্রাঞ্চ টেলিকাস্টের গড় পর্যালোচনা দিয়েছেন, কিন্তু শো জুড়ে স্মরণীয় মুহূর্ত দেওয়ার জন্য বিজয়ী এবং উপস্থাপকদের আলাদা করেছেন।
রেটিং ও প্রতিক্রিয়া
এবিসি-তে মার্কিন সম্প্রচারটি তার দৈর্ঘ্যের তুলনায় গড়ে ১০.৪ মিলিয়ন দর্শক টানে, যা আগের বছরের অনুষ্ঠানের তুলনায় ৫৬% কম। অনুষ্ঠানটি আগের অনুষ্ঠানের তুলনায় কম নিলসেন রেটিং অর্জন করেছে এবং ৫.৯% পরিবারের অনুষ্ঠানটি দেখছে। উপরন্তু, এটি সেই জনসংখ্যার দর্শকদের মধ্যে ২.১ রেটিং সহ ১৮-৪৯ বছর বয়সের দর্শকদের মধ্যে একটি কম রেটিং অর্জন করে।  সালে ৪৬তম আয়োজনের পর থেকে পরিসংখ্যান সংকলিত হওয়ার পর থেকে এটি একাডেমি পুরস্কার প্রচারের জন্য সর্বনিম্ন দর্শকসংখ্যা অর্জন করেছে।
২০২১ সালের জুলাই মাসে অনুষ্ঠান ৭৩তম প্রাইমটাইম এমি পুরস্কারে আটটি মনোনয়ন লাভ করে। দুই মাস পরে অনুষ্ঠানটি সেরা বিচিত্রানুষ্ঠানের নির্মাণ পরিকল্পনা (আলানা বিলিংসলে, জো সেলি, জেসন হাওয়ার্ড এবং ডেভিড রকওয়েল) বিভাগে পুরস্কার লাভ করে।
চীন ও হংকং-এ সেন্সরশিপ
অনুষ্ঠানটি চীন এবং এর বিভিন্ন অঞ্চলে বিভিন্ন ধরনের সেন্সরশিপের বিষয় ছিল। নোম্যাডল্যান্ডের পরিচালক ক্লোয়ে ঝাও একজন চীনা-আমেরিকান নাগরিক যিনি ফিল্মমেকার ম্যাগাজিনের সাথে ২০১৩ সালের একটি সাক্ষাত্কারে চীনের সমালোচনামূলক মন্তব্য করেছিলেন বলে তদন্তের কারণে - অনুষ্ঠানটি মূল ভূখণ্ডে স্থানীয় অধিকারধারীদের দ্বারা টেনে নেওয়া হয়েছিল, এবং চীনা সামাজিক মিডিয়া এবং সংবাদ আউটলেট থেকে অনুষ্ঠানের সমস্ত আলোচনা সেন্সর করা হয়।
এছাড়াও, হংকং সম্প্রচারকারী টিভিবি ঘোষণা করেছে যে 1969 সালের পর প্রথমবারের মতো এই অঞ্চলে অনুষ্ঠানটি সরাসরি দেখানো হবে না। টিভিবির একজন মুখপাত্র এএফপিকে বলেছেন যে এটি একটি "বাণিজ্যিক সিদ্ধান্ত"। এটি অনুমান করা হয়েছিল যে সেরা ডকুমেন্টারি সংক্ষিপ্ত বিষয়ের জন্য ২০১৯ সালের হংকং-এর গণতন্ত্রপন্থী বিক্ষোভের উপর একটি ডকুমেন্টারি ডু নট স্প্লিট- এর মনোনয়নের প্রতিশোধ নেওয়া হয়েছিল।
"স্বরণে"
বার্ষিক "ইন মেমোরিয়াম" সেগমেন্টটি সঞ্চালনা করেন অ্যাঞ্জেলা বাসেট। মন্টেজটিতে গায়ক স্টিভি ওয়ান্ডারের "এজ" গানটি ছিল।
বহিঃসংযোগ
অফিসিয়াল ওয়েবসাইট
সংবাদ সংস্থান
শ্রীমুক্তসর সাহেব জেলা
শ্রীমুক্তসর সাহেব জেলা, কথ্য ভাষায় শহরের প্রাক্তন নাম মুক্তার বলে পরিচিত; ভারতের পাঞ্জাব রাজ্যের বাইশটি জেলার মধ্যে একটি। এর রাজধানী, শ্রীমুক্তসর সাহিব শহরটির আগে নাম ছিল মুক্তসর, শহরের নাম পরিবর্তনের পর জেলার নামটিও পরিবর্তন করা হয়েছে। জেলাটি নিজেই ঐতিহাসিকভাবে খিদ্রানে দি ধাব নামে পরিচিত ছিল। জনসংখ্যার ভিত্তিতে শ্রীমুক্তসর সাহেবের বৃহত্তম শহর হল মালৌত এবংগিদ্দেরবাহা; এছাড়াও জেলায় আরও কয়েকটি বিশিষ্ট শহর আছে।
ইতিহাস
১৯৯৫ সালের নভেম্বর মাসে ফরিদকোট জেলা থেকে মুক্তসর মহকুমাকে পৃথক করে শ্রীমুক্তসর সাহেব জেলা নামে একটি নতুন জেলা তৈরি করা হয়েছিল।
জলবায়ু
শ্রীমুক্তসর সাহিব শহরের জলবায়ু হল শুষ্ক তৃণাবৃত এবং নিষ্পাদপ প্রান্তরের মত। সারা বছরে সময় খুব কমই বৃষ্টিপাত হয়। এই অবস্থানটি কোপ্পেন এবং গিগার বিএসএইচ হিসাবে শ্রেণিবদ্ধ করেছে। শ্রীমুক্তসর সাহিব গড় তাপমাত্রা ২৪.৪° সেন্টিগ্রেড। এখানে গড় বার্ষিক বৃষ্টিপাত ৩৮৪ মিমি।
জনসংখ্যার উপাত্ত
২০১১ সালের আদম শুমারি অনুসারে শ্রীমুক্তসর সাহেব জেলার মোট জনসংখ্যা ৯০১,৮৯৬, ফিজি বা মার্কিন যুক্তরাষ্ট্রের ডেলাওয়্যারের জনসংখ্যার প্রায় সমান। জনসংখ্যার ভিত্তিতে এটি ভারতে ৪৬৪তম (মোট ৬৪০ জেলার মধ্যে) স্থানে আছে। জেলার জনসংখ্যার ঘনত্ব । ২০০১ - ২০১১ এর দশকে এর জনসংখ্যার বৃদ্ধির হার ছিল ১৬.১%। এখানে প্রতি এক হাজার পুরুষের জন্য ৮৯৫ জন মহিলা আছে এবং এখানে সাক্ষরতার হার ৬৬.৮%।
প্রধান জাট শিখ বংশগুলি হল - সিধু ব্রার, সান্ধু, সেখন, বুট্টার, গিল, মান, ভুল্লার, ঔলখ, ভার্ক, ধালিওয়াল, ধিল্লোঁ।
ইয়েমেন ফুটবল অ্যাসোসিয়েশন
ইয়েমেন ফুটবল অ্যাসোসিয়েশন (الاتحاد اليمني لكرة القدم, Yemen Football Association; এছাড়াও সংক্ষেপে ওয়াইএফএ নামে পরিচিত) হচ্ছে ইয়েমেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৬২ সালে প্রতিষ্ঠিত হয়েছে। এটি প্রতিষ্ঠার ১৮ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ইয়েমেনের রাজধানী সানায় অবস্থিত।
এই সংস্থাটি ইয়েমেনের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ইয়েমেনি লীগ, ইয়েমেনি প্রেসিডেন্ট কাপ এবং ইয়েমেনি সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে ইয়েমেন ফুটবল অ্যাসোসিয়েশনের সভাপতির দায়িত্ব পালন করছেন আহমেদ সালেহ আল ইসি এবং সাধারণ সম্পাদকের দায়িত্ব পালন করছেন হামিদ আল শাইবানি।
তামিম আহমেদ চৌধুরী
ইতিহাস
তামিস ১৯৮৬ সালের ২৫ জুলাই বাংলাদেশের সিলেটে জন্মগ্রহণ করেন। তামিম চৌধুরী পূর্বে কানাডার অন্টারিও উইন্ডসারের বাসিন্দা ছিলেন।
তিনি উইন্ডসর জেএল ফারস্টার মাধ্যমিক বিদ্যালয়ে পড়াশোনা করেছেন। ২০০৪ সালে বিভিন্ন ট্র্যাক এবং ফিল্ড ক্রিয়াকলাপে বিদ্যালয়ের হয়ে প্রতিযোগিতা করেছিলেন। তিনি বসন্ত ২০১১ সালে উইন্ডসর বিশ্ববিদ্যালয় থেকে স্নাতক, রসায়নে অনার্স ডিগ্রি অর্জন করেন ।
ডালহৌসি বিশ্ববিদ্যালয়ের রিসিলিয়েন্স রিসার্চ সেন্টারের পোস্ট-ডক্টরাল ফেলো অমরনাথ অমরসিংম উইন্ডসরতে চৌধুরীর সময় সম্পর্কে বলেছিলেন, "সেখানে কিছু লোক ছিলেন যারা তাকে মসজিদেে যাতায়াত এবং সামাজিক হিসেবে চেনাশোনা থেকে চিনতেন" এবং "তিনি লাজুক ছিলেন, চর্মসার বাচ্চা "
উইন্ডসর ইসলামিক অ্যাসোসিয়েশন (ডব্লিউআইএ) মন্তব্য করেছে, "আমরা নিশ্চিত করতে পারি যে তামিম চৌধুরী উইন্ডসর থেকে এসেছিলেন, যদিও তিনি সম্প্রদায়ের কোনও নামী ব্যক্তি নন," ডব্লিউআইএর মুখপাত্র লিনা চাকার বলেছেন।
ইসলামিক স্টেট
তিনি সম্ভবত ২০১২-১৩ সালে কোনও এক সময় সিরিয়ায় ভ্রমণ করেছিলেন। এর কিছু পরে তিনি বাংলাদেশে ফিরে আসেন।
তাকে জুলাই ২০১৬ ঢাকা আক্রমণ হামলার "মূল পরিকল্পপনাকারী" এবং "অন্যতম মাস্টারমাইন্ড" হিসাবে বর্ণনা করা হয়েছিল।
২০১৬ সালের এপ্রিল মাসে, তার একটি সাক্ষাৎকার ইসলামিক স্টেটের অফিশিয়াল প্রকাশনা, দাবিকের ১৪তম সংস্করণে প্রকাশিত হয়েছিল। নিবন্ধে, তাকে "বাংলায় খিলাফত সৈনিকদের আমির" হিসাবে বর্ণনা করা হয়েছিল এবং উদ্ধৃত করে বলা হয়েছিল, "কৌশলগত ভৌগোলিক অবস্থানের কারণে খিলাফাহ এবং বিশ্ব জিহাদের জন্য বাংলা
একটি গুরুত্বপূর্ণ অঞ্চল। বঙ্গোপসাগর ভারতের পূর্ব দিকে অবস্থিত এবং উইলিয়াত খুরাসান এর পশ্চিমে অবস্থিত। " "সুতরাং, বাংলায় একটি শক্তিশালী জিহাদ বেস থাকায় উভয় পক্ষ থেকে একযোগে ভারতের অভ্যন্তরে গেরিলা আক্রমণ পরিচালনা এবং সেখানে বিদ্যমান স্থানীয় মুজাহিদি নের সহায়তার সাথে ভারতে তাওয়াহুশ (ভয় ও বিশৃঙ্খলা) তৈরি করার সুবিধা তৈরি করবে।"
পুরস্কার ঘোষণা
২ আগস্ট ২০১৬-তে, বাংলাদেশি পুলিশ তাকে ধরতে তার অবস্থান সম্পর্কিত তথ্যের জন্য ২,০০,০০০ বাংলাদেশী টাকার (২,৫০০ ডলার) পুরস্কার ঘোষণা করেছিল বলে জানা গেছে।
মৃত্যু
২৭ আগস্ট ২০১৬ খ্রি. তারিখে নারায়ণগঞ্জ সদর উপজেলায় একটি বাড়িতে যৌথবাহিনীর অভিযানের সময় চৌধুরীসহ তিন জঙ্গি নিহত হয়েছিল। ঢাকা মেট্রোপলিটন পুলিশের কাউন্টার টেররিজম ইউনিটের প্রধান মনিরুল ইসলাম বাংলাদেশী পত্রিকায় প্রকাশিত এক ঘোষণায় তার মৃত্যুর বিষয়টি নিশ্চিত করেন।
গিডো ভান রসম
গিডো ভান রসম একজন ওলন্দাজ কম্পিউটার প্রোগ্রাম লেখক। তিনি পাইথন প্রোগ্রামিং ভাষার জনক হিসেবে সমধিক পরিচিত। পাইথন কমিউনিটিতে গিডো ভান রসমে "আজীবন সদাশয় স্বৈরশাসক" হিসেবে সুপরিচিত। তিনি পাইথন প্রোগ্রামিং ভাষার উন্নয়ন ও এ-সংক্রান্ত নীতি নির্ধারণে নিরলসভাবে কাজ করে যাচ্ছেন। ভ্যান রস্যিউম ২০০৫ সালে বিখ্যাত অনুসন্ধান ইঞ্জিন গুগলে যোগ দিয়ে ২০১২ সালের ৭ই ডিসেম্বর পর্যন্ত সেখানে কর্মরত ছিলেন। গুগলে কর্মরত থাকা আবস্থায় তিনি প্রায় অর্ধেক সময় পাইথন প্রোগ্রামিং ভাষার উন্নয়নে কাজ করে যান। জানুয়ারি ২০১৩ সালে ভান রসম ড্রপবক্সে যোগদান করেন।
জন্ম
গিডো ভান রসম ১৯৫৬ সালের ৩১শে জানুয়ারি, নেদারল্যান্ডসে জন্মগ্রহণ করেন।
ব্যক্তিজীবন
গিডো ভান রসম, ইয়স্ট ভান রসমের ভাই। ইয়স্ট টাইপ নকশাবিদ ও প্রোগ্রামলেখক হিসেবে পরিচিত। পাইথন পাওয়ার্ড লোগোতে ব্যবহার কৃত টাইপফেস ইয়স্ট ভান রসমেরই নকশাকৃত। গিডো ক্যালিফোর্নিয়ায় তার মার্কিন স্ত্রী কিম নাপ ও সন্তান অরলিনের  সাথে বসবাস করেন।
পাইথন
পাইথন প্রোগ্রামিং ভাষার জন্ম সম্পর্কে ১৯৯৬ সালে ভান রসম লেখেন: "আজ থেকে প্রায় ৬ বছর আগে, ১৯৮৯ সালের ডিসেম্বর মাসে, ক্রিসমাসের সপ্তাহব্যাপী ছুটিতে একটি প্রোগ্রামিং প্রজেক্ট নিয়ে কাজ করার কথা ভাবছিলাম। আমার আফিস বন্ধ থাকবে। আবার বাসায় একটি কম্পিউটার আছে। কিন্তু সময় কাটানোর মত হাতে কোন কাজ নেই। সুতরাং সিধান্ত নিয়ে ফেললাম একটি ইন্টারপ্রেটার তৈরি করব, আমার নিজের স্ক্রিপ্টিং ভাষার জন্য। ভাষাটি হবে এবিসি প্রোগ্রামিং ভাষার উত্তরসূরি। আশা করছি ভাষাটি ইউনিক্স/সি হ্যাকারদের আগ্রহ পাবে। প্রোগ্রামিং ভাষাটির নাম ঠিক করলাম পাইথন। মূলত মন্টি পাইথন ফ্লাইং সারকাসের একজন বড় ভক্ত হওয়ার কারণেই এরকম নাম ঠিক করলাম।"
২০০০ সালে তিনি আরও বলেন: "পাইথনের পূর্বপুরুষ এবিসি, এসইটিএল থেকে অনুপ্রাণিত হয়েছে। ল্যাম্বার্ট মার্টিন্স প্র্যায় এক বছর নিউ ইয়র্ক বিশ্ববিদ্যালয়ে এসইটিএল গ্রুপের সাথে কাজ করে এবিসির চূড়ান্ত ডিজাইন করেন।"
সবার জন্য কম্পিউটার প্রোগ্রামিং
ভান রসম ১৯৯৯ সালে ডিএআরপিএ(DARPA) বরাবর "সবার জন্য কম্পিউটার প্রোগ্রামিং" নামক একটি তহবিল সংগ্রহকারী প্রস্তাব পেশ করেন। প্রস্তাবটিতে তিনি পাইথন প্রোগ্রামিং ভাষাটির বৈশিষ্ট্য নির্ধারণ করে নতুন কিছু ধারণা দেন।
লক্ষ্য গুলোর অন্তর্নিহিত উদ্দ্যেশ্য সহজেই বোধগম্য। পাইথন ধীরে ধীরে জনপ্রিয় প্রোগ্রামিং ভাষা হয়ে উঠেছে। উদাহরণ স্বরূপ বলা যায়, নভেম্বর ২০১১ সালে GitHub.com এর তথ্যমতে পাইথন তৃতীয় সর্বাধিক জনপ্রিয় প্রোগ্রামিং ভাষা হয়ে উঠেছে। প্রোগ্রামিং ভাষা জনপ্রিয়তা জরিপে পাইথন চাকরির বিজ্ঞাপন গুলোতে ১০ম সর্বাধিক বর্ণিত প্রোগ্রামিং ভাষা হয়ে উঠেছে। টিআইওবিই (TIOBE) প্রোগ্রামিং কমিউনিটি ইনডেক্স অনুসারে জনপ্রিয় প্রোগ্রামিং ভাষা গুলোর মধ্যে পাইথনের আবস্থান ১০ম।
ড্রপবক্স
৭ই ডিসেম্বর, ২০১২ সালে ড্রপবক্স ঘোষণা করে, তারা পাইথনের জনক এবং দীর্ঘদিনের বন্ধু গিডো ভান রসমকে ড্রপবক্সে আমন্ত্রণ জানাতে পেরে রোমাঞ্চিত বোধ করছে।
জোই সালড্যানা
জোই ইয়াডিরা সালড্যানা নাজারিও (স্পেনীয়: Zoe Yadira Saldaña Nazario; জন্ম জুন ১৯, ১৯৭৮ ) একজন মার্কিন অভিনেত্রী ও নৃত্যশিল্পী। ফেইস-এ নাটকশালার দলের সাথে তার অভিনয়ের পর, ল এন্ড অর্ডারের ১৯৯৯-এ একটি পর্বের দ্বারা সালড্যানা অভিনয়ের পর্দায় অভিষেক করেন।
আবির্ভাবের এক বছর পর, সেন্টার স্টেজ-এর সাথে সালড্যানা তার চলচ্চিত্র পেশা শুরু করেন, যেখানে তিনি একজন অপ্রাণ চেষ্টাকৃত ব্যালে নৃত্যশিল্পীর ভূমিকায় অভিনয় করেন। ২০০২ সালে, জোই সালড্যানা ড্রামলাইন চলচ্চিত্রে নিক কেনন-এর প্রেমিকার চরিত্রে অভিনয় করেন এবং এটি ছিল ঐতিহাসিক কৃষ্ণাঙ্গ কলেক এবং বিশ্ববিদ্যালয়ের জনপ্রিয় মার্চের ব্যান্ডকে বিশেষভাবে বৈশিষ্ট্য করা একটি সফল চলচ্চিত্র। ২০০৯-এ সালড্যানার সাফল্যের বৃদ্ধি হয় স্টার ট্রেক-এর চলচ্চিত্র ধারাবাহিকে নায়োটা উহুরা হিসেবে একাধিক এবং অ্যাভাটার-এর চলচ্চিত্র ধারাবাহিকে প্রথমবারের জন্য নেইট্রি হিসেবে আবির্ভাবের জন্য। তিনি আবার মার্ভেল সিনেম্যাটিক ইউনিভার্সে গামোরার ভূমিকায় অভিনয় করেন, যার আরম্ভ ঘটে গার্ডিয়েন্স অফ দ্য গ্যালাক্সি (২০১৪) থেকে।
রাজেশ রঘুনাথ পাতিল
রাজেশ রঘুনাথ পাতিল হলেন একজন ভারতীয় রাজনীতিবিদ যিনি বহুজন বিকাশ আঘাদির রাজনীতির সাথে যুক্ত। তিনি মহারাষ্ট্র বিধানসভার একজন সদস্য।
রাজনৈতিক জীবন
২০১৯ সালে মহারাষ্ট্রে বিধানসভা নির্বাচন অনুষ্ঠিত হয়। নির্বাচনে রাজেশ রঘুনাথ পাতিল বইসার বিধানসভা কেন্দ্র থেকে মহারাষ্ট্র বিধানসভার সদস্য হিসেবে নির্বাচিত হন।  তিনি বাদে বহুজন বিকাশ আঘাদির আরো দুইজন প্রার্থী নির্বাচনে মহারাষ্ট্র বিধানসভার সদস্য হিসেবে নির্বাচিত হয়েছিলেন।
হেরাক্লিয়ন
হেরাক্লিয়ন বা থনিস (Θῶνις) হলো প্রাচীন মিশরের একটি বিলুপ্ত শহর। ভূমধ্যসাগরের পাদদেশে গ্রিক ঐতিহাসিক হেরোডোটাস কর্তৃক বিবৃত নগরী হেরাক্লিয়ন ছিলো প্রাচীন মিশরের অন্যতম প্রধান বন্দর নগরী। খ্রিস্টপূর্ব ৫৫০ - ৩৩১ অব্দের মধ্যবর্তী সময়ে (অর্থাৎ, আলেকজান্দ্রিয়া বন্দর প্রতিষ্ঠার আগে পর্যন্ত ) এই বন্দর ছিল মিশরের গ্রিসের সাথে বাণিজ্যের উদ্দেশ্যে ব্যবহৃত প্রধান বন্দর। মিশরীয়রা নিজেরা এই শহরকে থনিস।  অথবা তাহোনে বলে অভিহিত করত। দ্বিতীয় শব্দটির অর্থ হল গ্রিক সমুদ্রের প্রবেশদ্বার। ১৮৯৯ সালে নাউক্রেটিসে প্রাপ্ত একটি ফলকে তখনও পর্যন্ত অনাবিষ্কৃত এই শহরটিকে নামেই অভিহিত করা হয়েছে। বন্দর ছাড়াও এ' শহর মিশরীয় দেবতা আমন'এর সুবিশাল মন্দিরের জন্যও বিখ্যাত ছিল। ২০০০-১ খ্রিষ্টাব্দে সমুদ্রের তলদেশ থেকে অতীতের হারিয়ে যাওয়া এই শহর ও বন্দরের ধ্বংসাবশেষ পুনরাবিষ্কার করা সম্ভব হয়।
নীল নদের বদ্বীপ অঞ্চলে বর্তমান আলেকজান্দ্রিয়া নগরের ৩২ কিলোমিটার (২০ মাইল) উত্তরপূর্ব দিকে এই প্রাচীন বন্দর নগরীর অবস্থান ছিল। এর ধ্বংসাবশেষ আবিষ্কৃত হয়েছে যে অংশে, তা এখন আবু কির উপসাগরে তীরভূমি থেকে প্রায় ৬.৫ কিলোমিটার সমুদ্রের অভ্যন্তরে প্রায় ১০ মিটার বা ৩০ ফিট জলের তলে অবস্থিত।
ভৌগোলিক অবস্থান
ঐতিহাসিক শহর ও বন্দর হেরাক্লিয়নের বর্তমান অবস্থান নীল নদের মোহনায় আবু কির উপসাগরের মধ্যে তীরভূমি থেকে ৬.৫ কিলোমিটার অভ্যন্তরে ১০ মিটার জলের তলায়। গ্রিক ঐতিহাসিক হেরোডোটাস ও স্ট্রাবো বর্ণিত এই শহরটি আক্ষরিক অর্থেই দীর্ঘসময় বিস্মৃতির গর্ভে বিলীন হয়ে গিয়েছিল। কিন্তু ২০০০-১ খ্রিষ্টাব্দে ইউরোপিয়ান ইন্সটিটিউট অব আন্ডারওয়াটার আর্কিওলজি (Institut européen pour l’archéologie sous-marine বা IEASM) দলের নেতৃত্বে এই শহরের ধ্বংসাবশেষ পুনরাবিষ্কৃত হয়।
শহরটি বেশ কয়েকটি ছোট ছোট দ্বীপের উপর গঠিত হয়েছিল। এই দ্বীপগুলি ছোট ছোট খাল দ্বারা পরস্পরের থেকে পৃথক ছিল। শহরের দক্ষিণ দিকে অবস্থিত ছিল হেরাক্লেস বা আমন'এর বিশাল মন্দিরটি। পূর্বদিকে ছিল সমুদ্রবন্দর। খুব কাছাকাছি অন্তত দশটি প্রাচীন জাহাজের ধ্বংসাবশেষ থেকে এই বন্দরের অবস্থান সম্পর্কে অনেকটাই নিশ্চিত হওয়া যায়। অন্যদিকে শহরের উত্তর দিক সম্ভবত মূলত বসবাসের অঞ্চল হিসেবে ব্যবহৃত হত।
বিশেষজ্ঞদের আরও ধারণা, এই সমুদ্রবন্দরটি সম্ভবত খালপথে দেশের অভ্যন্তরের সাথেও যুক্ত ছিল। সেক্ষেত্রে এই বন্দর একাদিক্রমে দু' ধরনের বন্দর হিসেবে ব্যবহৃত হত। দেশের অভ্যন্তর থেকে নদী ও খালপথে পণ্য এই বন্দরে আনীত হত ও সেখান থেকে সমুদ্র বন্দরের মাধ্যমে তা বিদেশে যেতে পারত। আবার বিদেশ থাকে আগত পণ্যও একইভাবে এই বন্দরের সাহায্যে দেশের অভ্যন্তরে পৌঁছে যেতে পারত। খননস্থল থেকে মেলা ৭০০রও বেশি নোঙর ও ৬০ টি জাহাজের ভগ্নাবশেষ থেকে সহজেই অনুমান করা যায়, আদতে বন্দর হিসেবে এই বন্দর ছিল কতখানি বড় ও ব্যস্ত।
পৌরাণিক উল্লেখ
গ্রিক ঐতিহাসিক হেরোডোটাসের লেখায় হেরাক্লিওনের প্রথম উল্লেখ পাওয়া যায়। তার মতে হেলেনকে নিয়ে স্পার্টা থেকে পালানোর সময়ে ট্রয়ের রাজপুত্র প্যারিস প্রথমে নীল নদের মোহনায় অবস্থিত এই বন্দরে আসে। এখানে মিশরের রাজা প্রোতেউস'এর নির্দেশে তাদের আটক করা হয় ও রাজধানী মেমফিসের উদ্দেশ্যে প্রেরণ করা হয়। আরেক উপকথা অনুযায়ী মেনেলাউস ও হেলেন এখানে মিশরীয় অভিজাত থন ও তার স্ত্রী পলিডামনার সাহচর্যে বেশ কিছুদিন বসবাস করেন। খ্রিস্টপূর্ব দ্বিতীয় শতাব্দীর গ্রিক কবি নিকান্ডারের কবিতাতেও পাওয়া যায়, মেনেলাউসের জাহাজের এক নাবিক ক্যানোপাসকে থনিসের সমুদ্রতীরে সাপে কামড়েছিল। আবার গ্রিক পৌরাণিক নায়ক হেরাক্লেস (হারকিউলিস) নিজেও নাকি এই শহরে এসেছিলেন; তার থেকেই গ্রিকদের কাছে এই শহর হেরাক্লিয়ন বলে পরিচিত হয়।
প্রাচীন উল্লেখ
তবে এই শহরের উল্লেখ আমরা শুধুমাত্র নানা উপকথা ও পুরাণেই পাই না, বিভিন্ন ঐতিহাসিক লেখাপত্র ও ফলকেও এর নামোল্লেখ চোখে পড়ে। গ্রিক ঐতিহাসিক হেরোডোটাসের ইতিহাস (History) -এর উল্লেখ আগেই করা হয়েছে। কিন্তু এখানে যা উল্লেখ্য, তা হল হেরোডোটাসের দাবি অনুযায়ী প্যারিস ও হেলেনের এখানে আগমন ও পরবর্তী ঘটনার অনুসন্ধানকল্পে তিনি নিজেও এখানে আসেন ও মেমফিসের পুরোহিতদের সাক্ষাতকার নেন। সেখানেও তিনি সমসাময়িক একটি শহর হিসেবেই হেরাক্লিওনের উল্লেখ করেন ও বলেন যে এই সমুদ্র তীরবর্তী শহরে হেরাক্লিসের একটি মন্দির ছিল। এছাড়া আরও দুই প্রাচীন গ্রিক ঐতিহাসিক দেওদোরাস (১.১৯.৪) ও স্ট্রাবোর (১৭.১.১৬) লেখাতেও আমরা এই বন্দর-শহরের উল্লেখ পাই।